pythainlp/thai-wiki-dataset-v4 huggingface dataset:
สโมสรฟุตบอลบิวรี

สโมสรฟุตบอลบิวรี เป็นสโมสรฟุตบอลของอังกฤษซึ่งตั้งอยู่ที่เมืองบิวรี เขตเกรเทอร์แมนเชสเตอร์ ล่าสุดพวกเขาลงเล่นในนอร์ทเวสต์เคาน์ตีลีกพรีเมียร์ดิวิชัน ซึ่งเป็นลีกระดับที่ 9 ของระบบลีกฟุตบอลอังกฤษ โดยมาควบรวมกิจการกับบิวรี เอเอฟซี ที่ฟื้นคืนชีพในปี ค.ศ. 2023 และในเดือนเมษายน ค.ศ. 2025 พวกเขาก็ได้เลื่อนชั้นขึ้นมาสู่นอร์ทเทิร์นพรีเมียร์ลีกเวสต์ดิวิชัน ก่อนที่จะถูกขับออกจากอิงกลิชฟุตบอลลีก บิวรีลงเล่นในอีเอฟแอลลีกทู ซึ่งเป็นลีกระดับที่ 4 ของระบบลีกฟุตบอลอังกฤษ ในฤดูกาล 2018–19
ทีมเป็นรู้จักกันในชื่อ The Shakers และลงเล่นโดยสวมเสื้อเชิ้ตสีขาวและกางเกงขาสั้นสีน้ำเงิน กิกเลน เป็นสนามเหย้าของสโมสรมาตั้งแต่ปี ค.ศ. 1885 สโมสรเป็นคู่แข่งกันมายาวนานกับโบลตันวอนเดอเรอส์, โอลดัมแอทเลติก และรอชเดล บิวรีก่อตั้งขึ้นในปี ค.ศ. 1885 และเป็นสมาชิกผู้ก่อตั้งของแลงคาเชอร์ลีก ในปี ค.ศ. 1889 และเป็นแชมป์ในฤดูกาล 1890–91 และ 1891–92 ก่อนที่จะได้รับเลือกให้เข้าร่วมฟุตบอลลีก ในปี ค.ศ. 1897
บิวรีคว้าแชมป์ดิวิชัน 2 ในฤดูกาล 1894–95 และเลื่อนชั้นสู่ดิวิชัน 1 ซึ่งพวกเขาลงเล่นอยู่เป็นเวลา 17 ฤดูกาล พวกเขาคว้าแชมป์เอฟเอคัพในปี ค.ศ. 1900 ด้วยชัยชนะ 4–0 เหนือเซาแทมป์ตัน และอีกครั้งในปี ค.ศ. 1903 ด้วยชัยชนะ 6–0 เหนือดาร์บีเคาน์ตี ซึ่งเป็นสถิติสูงสุดจนถึงปัจจุบัน บิวรีตกชั้นไปเล่นดิวิชันสองเมื่อจบฤดูกาล 1911–12 และอยู่ที่นั่นเป็นเวลา 12 ปี จนกระทั่งเลื่อนชั้นในฐานะรองแชมป์ในฤดูกาล 1923–24 พวกเขาตกชั้นในฤดูกาล 1928–29 ซึ่งเป็นฤดูกาลสุดท้ายบนลีกสูงสุด ในฤดูกาล 1956–57 พวกเขาตกไปอยู่ที่ระดับสามเป็นครั้งแรก แต่สามารถเลื่อนชั้นได้ในฐานะแชมป์ดิวิชันสามภายใต้การคุมทีมของเดฟ รัสเซลล์ ในฤดูกาล 1960–61 ตั้งแต่ปี ค.ศ. 1967 ถึง 1971 พวกเขาได้เลื่อนชั้นหนึ่งครั้งและตกชั้นสามครั้ง โดยครั้งสุดท้ายคือจากดิวิชัน 3 ไปอยู่ที่ดิวิชัน 4
บิวรีเลื่อนชั้นเมื่อจบฤดูกาล 1973–74 และยังคงอยู่ในดิวิชัน 3 จนถึงฤดูกาล 1979–80 ภายใต้การคุมทีมของมาร์ติน ด็อบสัน บิวรีสามารถเลื่อนชั้นกลับสู่ดิวิชันสามได้ในฤดูกาล 1984–85 ในปี ค.ศ. 1990 และ 1991 สโมสรผ่านเข้ารอบเพลย์ออฟดิวิชัน 3 แต่กลับตกชั้นในปี ค.ศ. 1992 ในปี ค.ศ. 1995 สแตน เทอร์เนนต์ได้เป็นผู้จัดการทีม นำทีมกลับสู่ระดับสองเป็นครั้งแรกในรอบ 28 ปี หลังจากเลื่อนชั้นได้สองครั้งติดต่อกันในฤดูกาล 1995–96 และ 1996–97 สโมสรอยู่ในดิวิชัน 1 (อีเอฟแอลแชมเปียนชิปในปัจจุบัน) เพียงแค่สองฤดูกาลก่อนที่จะตกชั้นถึงสองครั้งในสี่ฤดูกาล พวกเขาเลื่อนชั้นจากลีกทูสู่ลีกวันในฤดูกาล 2010–11 หลังจากนั้น บิวรีก็สลับไปมาระหว่างลีกวันและลีกทูโดยตกชั้นสองครั้ง (ในฤดูกาล 2012–13 และ 2017–18) และเลื่อนชั้นอีกสองครั้ง (ในฤดูกาล 2014–15 และ 2018–19) บิวรีจบฤดูกาล 2018–19 ในฐานะรองแชมป์ลีกทู และเลื่อนชั้นสู่ลีกวันในฤดูกาล 2019–20 อย่างไรก็ตาม สโมสรไม่สามารถเริ่มต้นฤดูกาลได้เนื่องจากปัญหาทางการเงินมายาวนานและถูกขับออกจากฟุตบอลลีกในวันที่ 27 สิงหาคม ค.ศ. 2019
ภาคแยก

ภาคแยก  เป็นผลงานเรื่องเล่าใด ๆ ที่ดัดแปลงมาจากผลงานที่มีอยู่แล้วโดยมุ่งเน้นในแง่มุมที่แตกต่างจากผลงานต้นฉบับ
ประวัติ.
หนึ่งในภาคแยกในช่วงต้น ๆ ของยุคสื่อสมัยใหม่ (หากไม่ใช่ผลงานแรกสุด) เกิดขึ้นเมื่อ ค.ศ. 1941 เมื่อตัวละครสมทบชื่อทรอกมอร์ตัน พี. กัลเดอร์สลีฟ (Throckmorton P. Gildersleeve) จากรายกายสุขนาฏกรรมวิทยุยุคเก่า "ฟิบเบอร์ แมกจีแอนด์มอลลี" (Fibber McGee and Molly) ได้กลายมาเป็นตัวละครนำในรายการของตัวเอง "เดอะเกรตกิลเดอร์สลีฟ" (The Great Gildersleeve; ค.ศ. 1941–1957)
ภาคต่อ

ภาคต่อ  คือผลงานวรรณกรรม ภาพยนตร์ ละคร โทรทัศน์ ดนดรี หรือวิดีโอเกมที่ดำเนินเรื่องต่อหรือขยายเนื้อเรื่องจากผลงานก่อนหน้า ในบริบททั่วไปของผลงานเชิงเรื่องเล่าของบันเทิงคดี ภาคต่อบรรยายถึงเหตุการณ์ที่เกิดขึ้นในจักรวาลสมมติเดียวกันกับผลงานก่อนหน้า โดยมักดำเนินเรื่องในลำดับถัดจากผลงานนั้น ๆ
พระราชวังเจาหมิง

พระราชวังเจาหมิง หรือ เจาหมิงกง  มีอีกชื่อว่า พระราชวังเสี่ยนหมิง หรือ เสี่ยนหมิงกง  เป็นพระราชวังของรัฐง่อก๊กในยุคสามก๊กของจีน ตั้งอยู่ทางตะวันออกของพระราชวังไท่ชู (太初宫 "ไท่ชูกง") ในเกี๋ยนเงียบ (建業 "เจี้ยนเย่") นครหลวงของง่อก๊ก ในปัจจุบันยังไม่มีการค้นพบทางโบราณคดีใด ๆ ที่บ่งชี้ถึงพระราชวังเจาหมิง
ชื่อ.
ชื่อดั้งเดิมของพระราชวังคือ "พระราชวังเจาหมิง" (เจาหมิงกง) "สามก๊กจี่" (三國志 "ซานกั๋วจื้อ") เรียกพระราชวังเจาหมิงด้วยคำเรียกว่า "พระราชวังเสี่ยนหมิง" (เสี่ยนหมิงกง) เพื่อเลี่ยงการพ้องกับชื่อของ "สุมาเจียว" หรือในภาษาจีนกลางคือ "ซือหม่า เจา" (司馬昭) ใน"จือจื้อทงเจี้ยน" (資治通鑑) และหนังสืออื่น ๆ ในชั้นหลังก็เรียกด้วยคำเรียกว่า "พระราชวังเสี่ยนหมิง" ตามกันมา
ประวัติ.
เมื่อ ค.ศ. 267 รัชศกเป๋าติ่ง (寶鼎) ปีที่ 2 เดือน 6 ซุนโฮ (孫皓 "ซุน เฮ่า") จักรพรรดิลำดับที่ 4 และลำดับสุดท้ายของรัฐง่อก๊ก มีรับสั่งมีสร้างพระราชวังเจาหมิง เดือน 12 ปีเดียวกันนั้นการก่อสร้างเสร็จสิ้น ซุนโฮทรงย้ายมาประทับที่พระราชวังแห่งนี้
ภายหลังจากราชวงศ์จิ้นตะวันตกพิชิตง่อก๊กได้เมื่อ ค.ศ. 280 นครหลวงเกี๋ยนเงียบไม่ได้รับความเสียหาย พระราชวังเดิมได้รับการอนุรักษ์ไว้
เมื่อ ค.ศ. 327 พระราชวังทั้งหมดในเจี้ยนคาง (建康; ชื่อใหม่ของเกี๋ยนเงียบ) ถูกเผาทำลายจากเหตุการณ์กบฏซู จฺวิ้น (蘇峻之亂)
ขนาด.
พระราชวังมีขนาดโดยรอบ 500 จ้าง (丈) พระที่นั่งหลักคือพระที่นั่งชื่ออู (赤烏殿 "ชื่ออูเตี้ยน") ภายในพระราชวังมีพระราชอุทยาน จากการตรวจสอบเอกสารพบว่าคือสวนหฺวาหลิน (華林園 "หฺวาหลิน-ยฺเหวียน") ในยุคราชวงศ์จิ้นตะวันออก
สมเด็จพระสันตะปาปาเลโอที่ 13

สมเด็จพระสันตะปาปาเลโอที่ 13 (2 มีนาคม ค.ศ. 1810 – 20 กรกฎาคม ค.ศ. 1903) เป็นสมเด็จพระสันตะปาปาตั้งแต่วันที่ 20 กุมภาพันธ์ ค.ศ. 1878 จนกระทั่งสิ้นพระชนม์ในเดือนกรกฎาคม ค.ศ. 1903 พระองค์ดำรงตำแหน่งพระสันตปาปานานที่สุดเป็นอันดับสี่ รองจากสมเด็จพระสันตปาปาซีโมนเปโตร อัครสาวก, สมเด็จพระสันตะปาปาปิอุสที่ 9 (พระสันตะปาปาองค์ก่อนหน้า) และสมเด็จพระสันตะปาปายอห์น ปอลที่ 2
พระองค์เป็นที่รู้จักกันดีในเรื่องความเป็นปัญญาชนและความพยายามที่จะกำหนดตำแหน่งของคริสตจักรคาทอลิกในแง่ของความคิดสมัยใหม่ ในสมณสาส์นของพระองค์ชื่อ "Rerum novarum" เมื่อปี ค.ศ. 1891 สมเด็จพระสันตปาปาเลโอได้สรุปสิทธิแรงงานในการได้รับค่าจ้างที่ยุติธรรม สภาพการทำงานที่ปลอดภัย และการก่อตั้งสหภาพแรงงาน ขณะเดียวกันก็ยืนยันสิทธิในทรัพย์สินและธุรกิจเสรี และต่อต้านทั้งลัทธิสังคมนิยมและระบบทุนนิยมที่ปล่อยให้เป็นไปตามธรรมชาติ
พระประวัติช่วงต้นและการศึกษา.
โจอากีโน เปตชี เกิดที่การ์ปิเนโตโรมาโนใกล้กับกรุงโรมเป็นบุตรคนที่ 6 จากทั้งหมด 7 คนของเคานต์ โดเมนิโก ลูโดวิโก เปตชี (2 มิถุนายน 1767 – 8 มีนาคม 1833) ผู้อาวุโสแห่งเมืองเซียนา พันเอกกองทัพฝรั่งเศสภายใต้การปกครองของนโปเลียน และภรรยาของเขา อันนา ฟรันเชสกา โปรสเปรี-บุซซี (1773 – 9 สิงหาคม 1824) เขาศึกษาที่วิทยาลัยเยซูอิตในเมืองวิแตร์โบพร้อมกับจูเซปเปจนถึงปี ค.ศ. 1824
ช้าง เอฟเอคัพ รอบชิงชนะเลิศ 2568

ช้าง เอฟเอคัพ รอบชิงชนะเลิศ 2568 เป็นนัดชิงชนะเลิศของช้าง เอฟเอคัพ 2567–68 และเป็นฤดูกาลที่ 31 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ครั้งนี้จะลงแข่งขันที่ธรรมศาสตร์สเตเดียมเมื่อวันที่ 24 พฤษภาคม พ.ศ. 2568 ระหว่าง เมืองทอง ยูไนเต็ด และ บุรีรัมย์ ยูไนเต็ด
การแข่งขัน.
รายละเอียดการแข่งขัน.
คณะผู้ตัดสิน
ผู้ช่วยผู้ตัดสิน:
ผู้ตัดสินที่สี่:
ผู้ช่วย วีเออาร์:
ผู้ควบคุมการแข่งขัน:
ผู้ประเมินผู้ตัดสิน:
สถิติ.
<templatestyles src="Col-begin/styles.css"/>
ไคล์ อาเลสซันโดร

ไคล์ อาเลสซันโดร เฮลเกเซน บียาโลโบส (เกิดวันที่ 10 มีนาคม ค.ศ. 2006) เป็นนักร้องและนักแต่งเพลงชาวนอร์เวย์เชื้อสายสเปน เขาเป็นตัวแทนของนอร์เวย์ในการประกวดเพลงยูโรวิชันปี 2025 ด้วยเพลง "ไลเตอร์"
ชีวิตช่วงต้น.
อาเลสซันโดรเกิดเมื่อวันที่ 10 มีนาคม ค.ศ. 2006 ที่เลวังเกอร์และเติบโตในสไตน์เจอร์และทร็อนไฮม์ บิดาของเขามีเชื้อสายสเปนและมารดามีเชื้อสายนอร์เวย์
อาชีพ.
อเลสซานโดรเข้าร่วมการแสดงคัดเลือกนักแสดง Norske Talenter ซึ่งเป็นรายการก็อตทาเลนต์ฉบับนอร์เวย์ ซึ่งออกอากาศทางช่องทีวี 2 เมื่อปี 2017 ขณะอายุ 10 ขวบ ตามด้วยการปรากฏตัวในรายการทีวีเช่น "Allsang på Grensen" และเขาได้ออกซิงเกิลหลายเพลงและสตูดิโออัลบั้มเปิดตัว "Første kapittel"
อเลสซานโดรได้เข้าร่วม "เมลูดีกรังด์ปรีซ์ 2023" การประกวดเพลงระดับชาติของประเทศนอร์เวย์เพื่อคัดเลือกตัวแทนของนอร์เวย์ในการประกวดเพลงยูโรวิชันปี 2023 ร่วมกับคริสเตียน ฮอกสโทลและแม็กนัส วินจัม ในฐานะอูมามิซูนามิ พวกเขาผ่านเข้ารอบชิงชนะเลิศด้วยเพลง "จีรอนีโม" ซึ่งพวกเขาได้รับอันดับสุดท้าย ในอีกสองปีต่อมาอาเลสซันโดรได้กลับเข้าร่วมเมลูดีกรังด์ปรีซ์ 2025 ด้วยเพลง "ไลเตอร์" ซึ่งประพันธืขึ้นโดยอดัม วูดส์ โปรดิวเซอร์ชาวสวีเดน เขาชนะการประกวดและทำให้เขาได้รับสิทธิ์เป็นตัวแทนประเทศนอร์เวย์ในการประกวดเพลงยูโรวิชันปี 2025 ที่บาเซิล ประเทศสวิตเซอร์แลนด์
ประเทศไซปรัสในการประกวดเพลงยูโรวิชันปี 2025

ประเทศไซปรัสได้เข้าร่วมการประกวดเพลงยูโรวิชันปี 2025 ซึ่งจัดขึ้นในบาเซิล ด้วยเพลง "ชู่" โดยศิลปินทีโอ เอวาน ซึ่งบรรษัทแพร่ภาพกระจายเสียงสาธารณะแห่งไซปรัส (ไซบีซี) สถานีโทรทัศน์แห่งชาติที่เข้าร่วม ได้ทำการคัดเลือกไว้ภายในองค์กรเอง
ก่อนการประกวด.
การคัดเลือกภายใน.
ในเดือนกรกฎาคม ค.ศ. 2024 มีรายงานว่าไซบีซี สถานีโทรทัศน์แห่งชาติ ได้เริ่มการค้นหาศิลปินตัวแทนประเทศชาวไซปรัสสำหรับการประกวดในปี 2025 และมีความตั้งใจที่จะคัดเลือกผู้เข้าแข่งขันที่อาศัยอยู่ในไซปรัส ต่างจากตัวแทนของประเทศในปี 2023 (แอนดรูว์ ลัมโบร) และ 2024 (ซีเลีย แคปซิส) กระบวนการคัดเลือกดำเนินการโดยการการสนทนากลุ่มซึ่งประกอบด้วยผู้เชี่ยวชาญด้านดนตรีและยูโรวิชัน มีรายงานในช่วงปลายเดือนสิงหาคม ค.ศ. 2024 ว่าได้มีการเลือกศิลปินและเพลงแล้ว โดยได้ประกาศเลือกทีโอ เอวานอย่างเป็นทางการเมื่อวันที่ 2 กันยายน เพลง "ชู่" ซึ่งประพันธ์โดยดิมิทริส กอนโตปูลอส เอลซา เซอเลสวิก ลาสเซ นีมันน์ และลินดา เดล ได้วางจำหน่ายเมื่อวันที่ 11 มีนาคม
ในยูโรวิชัน.
การประกวดเพลงยูโรวิชันปี 2025 ได้จัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ ซึ่งประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ไซปรัสได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งหลังของการแสดง ต่อมาทีโอ เอวานได้รับเลือกให้ทำการแสดงเป็นลำดับที่ 15 ตามหลังมาร์กอ บอชเนียกจากโครเอเชีย ซึ่งไซปรัสตกรอบรองชนะเลิศนี้
ทายาทอสูร

ทายาทอสูร เป็นนวนิยายโดย ตรี อภิรุม หรือ เทพ ชุมสาย ณ อยุธยา ตีพิมพ์รูปเล่มครั้งแรกโดยสำนักพิมพ์หมึกจีน ในปี พ.ศ. 2534 โดยเป็นเรื่องราวของวรนาฏ แม่เฒ่าวัยแปดสิบปีแต่ยังสวยสะพรั่งราวหญิงอายุห้าสิบ เธอได้รับการสืบทอดวิญญาณอสูรรวมทั้งมรดกจากป้าทรัพย์ ซึ่งเป็นเชื้อสายของพญาเชลียงแห่งสุโขทัย ต่อมามีการนำนวนิยายเรื่องนี้มาสร้างเป็นละครโทรทัศน์และภาพยนตร์หลายครั้ง
การนำมาสร้างเป็นละครและภาพยนตร์.
ทายาทอสูร ได้รับการสร้างเป็นละครโทรทัศน์จำนวน 3 ครั้ง และภาพยนตร์จำนวน 1 ครั้ง ดังนี้
ละครโทรทัศน์.
ละครโทรทัศน์ "ทายาทอสูร" ทั้งสามครั้ง สร้างโดยกันตนา โดยมีรายละเอียดดังนี้
นักแสดง.
ภาพยนตร์.
จีดีเอช ได้นำนวนิยาย "ทายาทอสูร" มาดัดแปลงเป็นภาพยนตร์ โดยใช้ชื่อชั่วคราวว่า "Inherit" นำแสดงโดย ดาวิกา โฮร์เน่ รับบท วรนาฏ ร่วมด้วย ชไมพร จตุรภุช, สินจัย เปล่งพานิช และพรชิตา ณ สงขลา ซึ่งเป็นนักแสดงที่เคยรับบทวรนาฏในละครโทรทัศน์เวอร์ชันก่อนหน้า กำกับการแสดงโดย บรรจง ปิสัญธนะกูล
Inherit ได้นำไปเปิดตัวครั้งแรกในตลาดภาพยนตร์ Marché du Film ในเทศกาลภาพยนตร์กาน ครั้งที่ 78 พร้อมกับ Human Resource ผลงานของ นวพล ธำรงรัตนฤทธิ์ และ Gohan ผลงานอำนวยการสร้างโดยวรรณฤดี พงษ์สิทธิศักดิ์ กับนัฐวุฒิ พูนพิริยะ
เมห์เม็ด อาลี อาจา

เมห์เม็ด อาลี อาจา (เกิด 9 มกราคม ค.ศ. 1958) เป็นผู้รับจ้างฆ่าชาวตุรกีและอดีตสมาชิกเกรย์วูล์ฟส เขาสังหารนักข่าวชื่ออับดี อีเปคชีในวันที่ 1 กุมภาพันธ์ ค.ศ. 1979 และถูกจำคุก เขาหนีออกจากเรือนจำและเดินทางไปนครรัฐวาติกันอย่างผิดกฎหมายในวันที่ 13 พฤษภาคม ค.ศ. 1981 เพื่อลอบปลงพระชนม์สมเด็จพระสันตะปาปายอห์น ปอลที่ 2 แต่ว่าหลังการลอบสังหารที่ล้มเหลว เขาถูกตำรวจอิตาลีจับกุมและเข้าคุก
หลังถูกจำคุกในประเทศอิตาลีเป็นเวลา 19 ปี ซึ่งพระสันตะปาปาเข้าพบเขาด้วย เขาถูกเนรเทศกลับประเทศตุรกี โดยจำคุกอีก 10 ปี อาจาได้รับการปล่อยตัวในวันที่ 18 มกราคม ค.ศ. 2010 เขากล่าวถึงตนเองเป็นทหารรับจ้างที่ไม่มีความเอนเอียงทางการเมือง แม้ว่าเขาเป็นที่รู้จักจากการเป็นสมาชิกกลุ่มเกรย์วูล์ฟส กลุ่มชาตินิยมสุดโต่งตุรกีแนวฟาสซิสต์ และกองโจรย้อนกลับที่ได้รับการสนับสนุนจากรัฐ
ใน ค.ศ. 2014 หลังการก่อเหตุเป็นเวลา 33 ปี อาจาเดินทางไปนครรัฐวาติกันเพื่อวางดอกกุหลาบขาวบนหลุมพระศพของสมเด็จพระสันตะปาปายอห์น ปอลที่ 2 ที่พึ่งสิ้นพระชนม์ และกล่าวว่าจะพบกับสมเด็จพระสันตะปาปาฟรานซิส ซึ่งคำขอนั้นถูกปฏิเสธ
เนวตุน การ์โดซู

เนวตุน การ์โดซู (22 พฤษภาคม ค.ศ. 1938 – 2 กุมภาพันธ์ ค.ศ. 2025) เป็นนักการเมืองชาวบราซิลที่ดำรงตำแหน่งสมาชิกสภาผู้แทนราษฎรและผู้ว่าการรัฐมีนัชเจไรช์ใน ค.ศ. 1987 ถึง 1991. เขาเสียชีวิตจากภาวะอวัยวะหลายส่วนล้มเหลวที่เบลูโอรีซองชี รัฐมีนัชเจไรช์ในวันที่ 2 กุมภาพันธ์ ค.ศ. 2025 ด้วยอายุ 86 ปี
สมาคมการแข่งม้าแห่งชาติ

สมาคมการแข่งม้าแห่งชาติ ("Chiho Keiba Zenkoku Kyokai" หรือ NAR) คือหน่วยงานกำกับดูแลการแข่งขันม้าที่ดำเนินการโดยรัฐบาลท้องถิ่นในประเทศญี่ปุ่น (เช่น จังหวัด, เมือง/ตำบล/หมู่บ้าน หรือกลุ่มของหน่วยงานเหล่านี้) โดยที่ตัว NAR เองไม่ได้เป็นผู้ดำเนินการแข่งขันโดยตรง
ตรงกันข้ามกับ สมาคมการแข่งม้าญี่ปุ่น (Japan Racing Association หรือ JRA) ซึ่งเป็นรัฐวิสาหกิจที่จัดตั้งขึ้นภายใต้กฎหมายของญี่ปุ่น เพื่อดำเนินการแข่งม้าระดับกลางหรือ "จูโอ เกอิบะ" (中央競馬) และบริหารจัดการสนามแข่งม้า รวมถึงศูนย์ฝึกม้าทั่วประเทศ
ในญี่ปุ่น การแข่งม้าที่ดำเนินการโดยรัฐบาลท้องถิ่นเรียกว่า "ชิโฮ เกอิบะ" 
สนามแข่งม้า.
นี่คือรายชื่อสนามแข่งม้าที่ดำเนินการแข่งโดยรัฐบาลท้องถิ่น (ณ กรกฎาคม ค.ศ. 2019) สนามทั้งหมดเป็นสนามดินรูปวงรีเรียบ ยกเว้น โอบิฮิโระ (แบบบันเอ) และ โมริโอกะ (มีสนามดินด้านนอกและสนามหญ้าด้านใน) โดยมีเพียง 4 สนามที่เป็นทางซ้าย (วิ่งทวนเข็มนาฬิกา) ที่เหลือเป็นทางขวา (วิ่งตามเข็มนาฬิกา)
สนามแข่งที่เคยใช้จัดแข่งระดับจังหวัด/เทศบาล.
สนามต่อไปนี้ในปัจจุบันจัดเฉพาะการแข่งขันของสมาคมแข่งม้าญี่ปุ่น (JRA) เท่านั้น
ลิซา (นักร้องเกาหลีใต้)

ช็อง ฮี-ซ็อน (เกาหลี: ; เกิด 25 กุมภาพันธ์ ค.ศ. 1980) รู้จักตามวงการเป็น ลิซา (เกาหลี: ) เป็นนักร้องและนักแสดงละครเพลงชาวเกาหลีใต้ เธอเปิดตัวเป็นนักร้องใน ค.ศ. 2003 และเปิดตัวในด้านการแสดงละครเพลงใน ค.ศ. 2008 เธอได้แสดงนำในรายการ "Hedwig and the Angry Inch", "Jekyll & Hyde" และ "Rebecca"
อย่างน้อย

เพลง "อย่างน้อย" อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ชัง รยุล

ชัง รยุล (เกิด 14 กุมภาพันธ์ ค.ศ. 1989) เป็นนักแสดงและนายแบบชาวเกาหลีใต้ เขาเป็นที่รู้จักจากบทบาทในละครโทรทัศน์เรื่อง "Daily Dose of Sunshine", "My Name", "Stranger ซีซั่น 2", "The Golden Spoon" และ "The Scandal of Chunhwa" เขายังปรากฏตัวในภาพยนตร์อย่างเช่น เรื่อง "Master", ' และ '
ประเจียด

ประเจียด คือผ้าลงเลขยันต์ถือกันว่าเป็นเครื่องป้องกันอันตรายได้ โดยมากใช้ผ้าขาว ผ้าแดง และผ้าเหลืองก็มี มักเป็นผ้ารูปสี่เหลี่ยม ผืนผ้าหรือสี่เหลี่ยมจัตุรัสใช้โพกศรีษะ พันคอ พันแขนหรือใส่กระเป๋า หากเป็นผืนเล็ก ๆ เอามาทําเป็นเสื้อเรียกว่า "เสื้อยันต์" ซึ่งอาจจะนับว่าอยู่ในประเภทผ้าประเจียดก็ได้ มักจะเขียนด้วยหมึกดําและดินสอดําเป็นพื้น การลงผ้าประเจียดต้องมีพิธีการเบื้องต้นเช่นเดียวกับการทํา เครื่องรางของขลังอื่น ๆ คือต้องถือเอาฤกษ์ดี ยามดี วันดี ทิศดี
การทําผ้าประเจียดมีวัตถุประสงค์เพื่อคุ้มกันอันตราย โดยจะมีคุณภาพตามแต่ความต้องการ เช่น คงทน คลาด แคล้ว มหาอุด เมตตามหานิยม เป็นโชคลาภหรือมีโชคทางการค้า เป็นต้น อานุภาพของผ้าประเจียดตามยันต์ที่เขียนเช่น หากลงยันต์ตรีนิสิงเห จะมีอานุภาพป้องกันภูติผีปีศาจ หากลงยันต์ปิโยก็จะมีอานุภาพด้านเมตตามหานิยม
ประวัติ.
ในยุคโบราณสมัยทำสงครามปรากฏหลักฐานผ้าประเจียดที่ยังหลงเหลือเช่น ผืนผ้าประเจียดที่สมเด็จพระเจ้าตากสินทรงนำมาแจกจ่ายให้แก่บรรดาแม่ทัพนายกองตลอดจนหัวหมู่ ในการยกทัพลงไปปราบก๊กเจ้าพระยานครศรีธรรมราช เมื่อ พ.ศ 2312 หม่อมราชวงศ์คึกฤทธิ์ ปราโมชเขียนไว้ว่า เมื่อครั้งกองทัพไทยไปรบกับพม่าที่ลาดหญ้า ครั้งพระเจ้าปดุงกรีฑาทัพใหญ่มาตีไทย เมื่อ พ.ศ. 2328 พระบาทสมเด็จพระพุทธยอดฟ้าจุฬาโลกมหาราชทรงแจกผ้าลงเลขยันต์ (ประเจียด) ให้แก่ทหารโดยถือกันว่าเป็นเครื่องป้องกันอันตรายได้ ใช้เป็นผู้ผูกคอ หรือผูกต้นแขน ต่อมาเกจิอาจารย์รุ่นต่อ ๆ มา นิยมทำแจกศิษย์นำติดไปใช้ติดตัว 
ในปัจจุบันมีการผูกผ้าประเจียดในกีฬามวยไทยรวมถึงมวยโบราณ เพื่อเป็นเครื่องรางที่นักมวยไทยสวมใส่เพื่อเป็นสิริมงคลและขวัญกำลังใจในการต่อสู้ นอกจากนี้ นักกระบี่กระบองได้มีการคาดผ้าประเจียดเช่นกัน
พิรอด

พิรอด เป็นแหวนชนิดหนึ่ง ถักด้วยผ้ายันต์หรือด้ายดิบเป็นต้น ใช้เป็นเครื่องราง หากใช้สวมนิ้วเรียกว่า "พิรอดนิ้ว" หากสวมที่แขนเรียกว่า "พิรอดแขน" มีการลงยันต์ลงกระดาษ (โบราณใช้กระดาษว่าว) หรือผ้าตราสังศพ นำเอามาแผ่เป็นริ้วลงอักขระเลขยันต์ ตลอดจนบาทพระคาถาแล้วฝั่นให้เป็นเกลียวแล้วจึงนำเอามาถักทำเป็นแหวน เมื่อปลุกเสกดีแล้วนำเอาแหวนพิรอดใส่ในเตาอั้งโล่ที่มีถ่านไฟลุกโซน วงไหนไม่ไหม้จึงจะใช้ได้นำเอามาลงรักปิดทองต่อไป ส่วนยอดของแหวนบ้างทำเป็น 3 ยอด 5 ยอด หรือ 9 ยอด
พิรอดนิ้วเป็นเครื่องประดับและเครื่องรางของขลัง ส่วนพิรอดแขนหรือสนับแขนพิรอด คือ สนับแขนพิรอดมีขนาดใหญ่สวมไว้ที่แขนเป็นอาวุธของนักมวยโบราณ โดยในปัจจุบันจะพบเห็นในการแข่งขันชกมวยไทย 
แหวนพิรอดของหลวงพ่อม่วงวัดประดู่ทรงธรรม จังหวัดพระนครศรีอยุธยา มีชื่อมาก พระบาทสมเด็จพระจุลจอมเกล้าเจ้าอยู่หัว (รัชกาลที่ 5) ได้ทรงกล่าวถึงในพระราชนิพนธ์ว่า "เอาแหวนถักพิรอดมาแจกแหวนนั้นทำนองเดียวกับขรัวม่วงวัดประดู่ แต่ขรัวม่วงถักด้วยกระดาษลงรักนี่ถักด้วยด้ายทำเรียบร้อยดี"
เลเติม

เลเติม  เป็นหมู่บ้านในเทศมณฑลเอลบาซัน ประเทศแอลเบเนีย หลังการปฏิรูปการปกครองท้องถิ่นใน ค.ศ. 2015 เลเติมกลายเป็นส่วนหนึ่งของเทศบาลลิบรัฌด์ และอยู่ภายใต้หน่วยเทศบาลลูนิก
ประวัติประชากร.
เลเติม ("Letimje") ได้รับการระบุใน "defter" ออตโตมันประจำ ค.ศ. 1467 ในฐานะหมู่บ้านในวีลาเยต Çermeniça มีทั้งหมด 15 ครัวเรือนที่ระบุเป็นตัวแทนหัวหน้าครัวเรือน ดังนี้: "Berisha Porteviri", "Petër Gërdi", "Pop" "Bogdani", "Pop Petri", "Dimitri Gërdi", "Tiha Koshmani", "Nikolla Mastori", "Vaska Susjati", "Nikolla Mihalevi", "Petër Ejurina", "Dragon Augusti", "Dimitri Kadhapota", "Varsaq Vojko", "Gjergo Bojko", "Dimitri Kallogjeri", "Streze Varsaqi", "Gjergji Rajçini", "Vasko Martini", "Nikolla Erebica", และ "Andrije Gërdi"
มงคล (มวยไทย)

มงคล เป็นเครื่องรางที่คาดศีรษะของนักมวยไทยสวมไว้ก่อนขึ้นชก รวมถึงในขณะการไหว้ครูรำมวย มักทำจากผ้าหรือเชือกถักด้วยมือ อาจม้วนพันด้วยด้ายหรือสายสิญจน์โดยรวบเป็นหางยาวราว 2–6 นิ้ว และผ่านพิธีกรรมทางศาสนาเพื่อเสริมพลังและปกป้องนักมวยจากอันตราย เป็นหนึ่งในเครื่องรางของนักมวยไทยนอกเหนือจากประเจียด นอกจากนี้ นักกระบี่กระบองต้องมีการสวมมงคลเช่นกัน
ในขณะที่ขึ้นสังเวียนนักมวยที่เป็นชายจะปีนเหนือเชือกเข้าไปในสังเวียนเพื่อไม่ให้มีอะไรผ่านมงคล หากเป็นนักมวยหญิงจะรอดใต้เชือกและจะไม่สวมมงคลรอดเชือกแต่จะมีพี่เลี้ยงดูแลแทนและจะสวมให้เมื่อไหว้ครูรำมวย
ในพระราชพงศาวดารสมัยที่ 1 กล่าวถึงเครื่องรางของขลังในเหตุการณ์ที่สมเด็จพระนารายณ์มหาราชครั้นดํารงพระยศเป็นพระมหาอุปราชทรงยกทัพไปชิงราชสมบัติจากสมเด็จพระศรีสุธรรมราชา (พระปิตุลา) โดยใช้มงคลเป็นเครื่องราง และใบสะเดาเป็นประเจียด
ฟุตซอลหญิงเอเชียนคัพ 2025

ฟุตซอลหญิงเอเชียนคัพ 2025  เป็นการแข่งขันฟุตซอลหญิงรายการชิงแชมป์เอเชีย ครั้งที่ 3 ที่จัดขึ้นโดยสมาพันธ์ฟุตบอลแห่งเอเชีย (AFC) มีกำหนดจัดการแข่งขันระหว่างวันที่ 6–17 พฤษภาคม พ.ศ. 2568 ณ เมืองโฮฮอต เขตปกครองตนเองมองโกเลียใน ประเทศจีน
การแข่งขันครั้งนี้ถือเป็นครั้งแรกที่ทำหน้าที่เป็นรอบคัดเลือกสำหรับ ฟุตซอลหญิงชิงแชมป์โลกของฟีฟ่า ซึ่งทีมอันดับ 1 ถึง 3 ของรายการนี้จะได้รับสิทธิ์เข้าร่วมการแข่งขันระดับโลก 
ทีมที่ผ่านเข้ารอบสุดท้าย.
ทีมทั้งหมด 12 ทีมผ่านเข้าสู่รอบสุดท้าย โดยมีรายชื่อดังนี้:
การแบ่งกลุ่ม.
การแข่งขันแบ่งออกเป็น 3 กลุ่ม กลุ่มละ 4 ทีม
รอบแพ้คัดออก.
รอบรองชนะเลิศ.
ผู้ชนะได้เข้าร่วมสำหรับ ฟุตซอลหญิงชิงแชมป์โลก 2025.
นัดชิงอันดับที่ 3.
ผู้ชนะจะได้สิทธิ์เข้าร่วมสำหรับ ฟุตซอลโลกหญิง 2025.
การถ่ายทอดสด.
การแข่งขันถ่ายทอดสดผ่านช่องทาง YouTube ของ AFC รวมถึงการรายงานผลผ่านเว็บไซต์อย่างเป็นทางการของ สมาพันธ์ฟุตบอลแห่งเอเชีย
รายชื่อทีมที่ผ่านเข้ารอบสุดท้ายฟุตซอลหญิงชิงแชมป์โลก 2025.
ในฐานะเจ้าภาพ ฟิลิปปินส์ได้รับยืนยันในการแข่งขันฟุตบอลโลก ไม่ว่าผลงานในการแข่งขันเอเชียนคัพจะเป็นอย่างไร
หากฟิลิปปินส์ผ่านเข้าสู่รอบรองชนะเลิศ ทีมที่เข้ารอบรองชนะเลิศทีมอื่นๆ ทั้งหมดจะผ่านเข้ารอบโดยอัตโนมัติ อย่างไรก็ตาม ฟิลิปปินส์ไม่ได้ผ่านเข้ารอบรองชนะเลิศ ดังนั้นทีมสามอันดับแรก ได้แก่ ทีมชนะเลิศ ทีมรองชนะเลิศ และทีมอันดับที่สาม จะได้ผ่านเข้ารอบการแข่งขันฟุตซอลหญิงชิงแชมป์โลก 2025 ของฟีฟ่า
ทีมสี่ทีมต่อไปนี้จากเอเอฟซีผ่านเข้ารอบการแข่งขัน
ครั้งแรกกับแอนดรอยด์ต้องนับด้วยไหมคะ??

ครั้งแรกกับแอนดรอยด์ต้องนับด้วยไหมคะ?? (ญี่ปุ่น: アンドロイドは経験人数に入りますか？？, โรมาจิ: Andoroido wa Keiken Ninzū ni Hairimasu ka??) เป็นซีรีส์มังงะ"ยูริ"ของญี่ปุ่นที่เขียนและวาดภาพโดยยากินิคุเทอิโชกุ ได้รับการตีพิมพ์เป็นตอนในนิตยสาร"คอมิกส์ ยูริ ฮิเมะ"ของอิจิจินชะตั้งแต่เดือนกรกฎาคม พ.ศ. 2564 และได้รับการแปลและตีพิมพ์เป็นภาษาไทยโดยสำนักพิมพ์เฟิร์ส เพจ โปร ซีรีส์อนิเมะทางโทรทัศน์รูปแบบสั้นมีกำหนดออกอากาศในปี พ.ศ. 2569
สื่อ.
มังงะ.
"ครั้งแรกกับแอนดรอยด์ต้องนับด้วยไหมคะ??"เขียนและวาดภาพโดยยากินิคุเทอิโชกุ เริ่มตีพิมพ์เป็นตอนในนิตยสาร"คอมิกส์ ยูริ ฮิเมะ"ของอิจิจินชะเมื่อวันที่ 16 กรกฎาคม พ.ศ. 2564 ได้รับการรวบรวมตีพิมพ์เป็นเล่ม("ทังโกบง")จำนวน 6 เล่ม ณ วันที่ 16 พฤษภาคม พ.ศ. 2568 สำนักพิมพ์เฟิร์ส เพจ โปรได้ประกาศเป็นผู้ถือลิขสิทธิ์ในฉบับภาษาไทยเมื่อวันที่ 17 ตุลาคม พ.ศ. 2566
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาไทย
!width=24%|ISBN ภาษาไทย
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 17 กุมภาพันธ์ พ.ศ. 2565</td><td></td><td>12 ธันวาคม พ.ศ. 2566</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 15 กันยายน พ.ศ. 2565</td><td></td><td>17 พฤษภาคม พ.ศ. 2567</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 18 เมษายน พ.ศ. 2566</td><td></td><td>25 กันยายน พ.ศ. 2567</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 18 ธันวาคม พ.ศ. 2566</td><td></td><td>—</td><td>—</td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 18 กันยายน พ.ศ. 2567</td><td></td><td>—</td><td>—</td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 16 พฤษภาคม พ.ศ. 2568</td><td></td><td>—</td><td>—</td></tr>
</table>
อนิเมะ.
ได้มีการประกาศดัดแปลงซีรีส์อนิเมะทางโทรทัศน์รูปแบบสั้นภายใต้เดเรกูลาของเวฟ คอร์ปอเรชั่น เมื่อวันที่ 13 พฤษภาคม พ.ศ. 2568 มีกำหนดออกอากาศในปี พ.ศ. 2569
ผลตอบรับ.
Matt Marcus นักเขียนของโอคาซึให้คะแนนซีรีส์นี้โดยรวม 8 จาก 10 คะแนน โดยระบุว่า "โครงเรื่องนั้นชัดเจนมากในจุดมุ่งหมาย ถึงขนาดที่ว่าแม้จะมีมุกตลกที่ทำให้คนดูเบือนหน้าหนี [...] ฉันก็ยังรู้สึกว่ามันไม่น่ารังเกียจอยู่ดี" เขายังชื่นชมผลงานการแปลของแคสเปอร์ คาซอร์อีกด้วยว่า "มีสำนวนสนุกๆ มากมายที่ทำให้ผมหัวเราะคิกคัก"
"ครั้งแรกกับแอนดรอยด์ต้องนับด้วยไหมคะ??"ได้รับการนำเสนอในมังงะขายดีที่สุดของบุ๊ควอล์คเกอร์ ประจำปี พ.ศ. 2566 และ พ.ศ. 2567
ฮิลารี ไนต์

ฮิลารี แอตวูด ไนต์ (12 กรกฎาคม ค.ศ. 1989 –) เป็นกองหน้าฮอกกี้น้ำแข็งชาวอเมริกัน และเป็นกัปตันทีมบอสตันฟลีตในศึกโพรเฟสชันเนิลวีเมนส์ฮอกกีลีก (PWHL) นอกจากนี้ เธอยังเป็นสมาชิกฮอกกี้น้ำแข็งหญิงทีมชาติสหรัฐ ก่อนหน้านี้เธอเคยทำหน้าที่ให้แก่ทีมเลแกนาเดียนเนอเลอมงเรอาลในการแข่งแคนาเดียนวีเมนส์ฮอกกีลีก และบอสตันไพรด์ในการแข่งแนชันแนลวีเมนส์ฮอกกีลีก ซึ่งเธอคว้าแชมป์อิโซเบลคัพครั้งแรกมาได้
ไนต์แข่งฮอกกี้ระดับไฮสกูลให้แก่ทีมโชตโรสแมรีฮอลในวอลลิงฟิร์ด รัฐคอนเนทิคัต และแข่งฮอกกี้ระดับวิทยาลัยให้แก่ทีมวิสคอนซินแบดเจอส์ โดยในปีแรกของเธอที่มหาวิทยาลัยวิสคอนซิน แมดิสัน ไนต์ช่วยให้ทีมคว้าอันดับสองในการแข่งชิงแชมป์สมาคมกีฬาระดับอุดมศึกษาแห่งชาติ กระทั่งในปีถัดมา เธอเป็นผู้นำทีมเก็บคะแนนและพาทีมวิสคอนซินแบดเจอส์คว้าแชมป์แห่งชาติดังกล่าว นอกจากนี้ เธอชนะรางวัลเหรียญทองเก้าเหรียญร่วมกับทีมชาติสหรัฐในการแข่งฮอกกี้น้ำแข็งหญิงชิงแชมป์โลก และชนะรางวัลเหรียญทองในการแข่งโอลิมปิกฤดูหนาว 2018 ตลอดจนไนต์เป็นผู้ได้รับรางวัลนักฮอกกี้น้ำแข็งหญิงยอดเยี่ยมแห่งปีคนแรกใน ค.ศ. 2023
เจสัน เพนแดนท์

เจสัน เพนแดนท์ (เกิดเมื่อวันที่ 9 กุมภาพันธ์ พ.ศ. 2540) เป็นนักฟุตบอลอาชีพชาวฝรั่งเศสที่เล่นในตำแหน่งแบ็กซ้ายให้กับสโมสรฟุตบอลคองอันฮานอยในวี.ลีก ดิวิชัน 1
เมื่อวันที่ 19 มีนาคม พ.ศ. 2568 เพนแดนท์ได้รับสัญชาติเวียดนามโด ชื่อบุคคลเวียดนามของเขาเป็น กาว เพนแดนท์ กวาง วิญ (เวียดนาม: "Cao Pendant Quang Vinh")
อาชีพสโมสร.
กงอัน ฮานอย.
เมื่อวันที่ 1 สิงหาคม 2567 กงอัน ฮานอยได้ประกาศเซ็นสัญญากับเพนแดนท์ในฐานะตัวแทนอิสระด้วยสัญญา 2 ปี
เมื่อวันที่ 5 พฤษภาคม 2568 เขาทำประตูแรกในวี.ลีก 1 ในแมตช์ที่พบกับกว๋างนาม
อาชีพระดับนานาชาติ.
เพนแดนท์เกิดที่ฝรั่งเศส พ่อเป็นชาวมาร์ตีนิก แม่เป็นชาวเวียดนาม ทำให้เขามีสิทธิ์ติดทีมชาติทั้งสองประเทศ เขาเล่นให้กับทีมชาติฝรั่งเศสรุ่นอายุต่ำกว่า 16 ปีและ รุ่นอายุต่ำกว่า 18 ปี
แบบอักษรสติกซ์

โครงการแบบอักษรสติกซ์ (STIX Fonts project โดย STIX ย่อมาจาก Scientific and Technical Information Exchange) เป็นโครงการที่ได้รับการสนับสนุนจากสำนักพิมพ์ทางวิทยาศาสตร์และศาสตร์เฉพาะทางชั้นนำหลายแห่ง เพื่อจัดทำชุดแบบอักษรที่ครอบคลุมสัญลักษณ์ทางคณิตศาสตร์และอักษรต่างๆ ภายใต้ใบอนุญาตปลอดค่าลิขสิทธิ์ ซึ่งมีวัตถุประสงค์เพื่อให้ใช้ในวงการวิทยาศาสตร์และวิศวกรรม แบบอักษร สติกซ์มีให้เลือกใช้งานเป็นทั้งแบบฟอนต์ OpenType / CFF ปัจจุบันไม่มีแบบอักษร TrueType ของสติกซ์ แต่ทางโครงการสติกซ์กล่าวว่าอยากที่จะสร้างแบบอักษรรูปแบบดังกล่าวในอนาคต อย่างไรก็ตาม มีการแปลงแบบอักษรสติกซ์รุ่นที่ไม่เป็นทางการ (จากรุ่นเบต้า) ให้เป็น TrueType ซึ่งเหมาะสำหรับใช้กับซอฟต์แวร์ที่ไม่รองรับ OpenType
แบบอักษรสติกซ์มีรูปอักขระของภาษาธรรมชาติ สำหรับภาษาที่ใช้ระบบการเขียนแบบ ละติน กรีก และซีริลลิกด้วย แบบอักษรตระกูลนี้ได้รับการออกแบบมาให้มีลักษณะเข้ากันได้กับตระกูลไทมส์นิวโรมัน ซึ่งเป็นไทป์เฟซยอดนิยมในการจัดพิมพ์หนังสือ
เหงียน จ่อง ฮหว่าง

เหงียน จ่อง ฮหว่าง (เกิด 14 เมษายน พ.ศ. 2532) เป็นนักฟุตบอลอาชีพชาวเวียดนามผู้เล่นในตำแหน่งปีกขวา หรือ แบ็กขวา ให้กับสโมสรวี.ลีก 1 ห่งลิญห่าติ๋ญ เขาเป็นอดีตผู้เล่นของทีมชาติเวียดนาม และได้รับการยกย่องอย่างกว้างขวางว่าเป็นนักเตะเวียดนามที่มีพรสวรรค์มากที่สุดในยุคของเขา
อาชีพสโมสร.
เมื่ออายุ 18 ปี จ่อง ฮหว่างได้รับการเลื่อนตำแหน่งให้ไปร่วมทีมชุดแรกของซงลาม เหงะอานเพื่อแข่งขันวี.ลีก 1 2007 เขาคว้าแชมป์เวียดนามคัพในปี 2553 กับสโมสร
จากนั้นเขาเข้าร่วมบีคาเม็กซ์ บิ่ญเซืองตั้งแต่ปี 2556–2559 และคว้าแชมป์วี.ลีก 1 ได้ 2 สมัยติดต่อกันในปี 2014 และ 2015
ในเดือนพฤศจิกายน 2559 จ่อง ฮหว่างเข้าร่วมสโมสรฟุตบอลทัญฮว้า โดยเซ็นสัญญาสามปีและได้รับค่าจ้างที่ใหญ่ที่สุดแห่งหนึ่งในลีก
ในปี 2562 จ่อง ฮหว่างได้เซ็นสัญญากับสโมสรฟุตบอลวิเอตเตลในวี.ลีก 1 โดยเซ็นสัญญา 3 ปี เขาเป็นส่วนหนึ่งของทีมที่คว้าแชมป์วี.ลีก 1 2020 เขายังได้รับการเสนอชื่อเข้าชิง ทีมแห่งฤดูกาลของวีลีก อีกด้วย
ในเดือนมกราคม ปี 2565 จ่อง ฮหว่างกลับมาที่ซงลาม เหงะอานและ ได้รับเลือกให้เป็นรองกัปตันทีม
ในเดือนกุมภาพันธ์ พ.ศ. 2567 จ่อง ฮหว่างยกเลิกสัญญากับซงลาม เหงะอาน และเข้าร่วมทีมวี.ลีก 1 ห่งลิญห่าติ๋ญด้วยการโอนแบบไร้ค่าตัว
อาชีพระดับนานาชาติ.
ในเดือนเมษายน พ.ศ. 2552 โค้ชคาลิสโตเรียกตัวจ่อง ฮหว่างมาร่วมทีมชาติเวียดนาม
จ่อง ฮหว่างเป็นหนึ่งใน 23 ผู้เล่นที่เข้าร่วมการแข่งขันเอเอฟเอฟ ซูซูกิ คัพ 2018 และมีส่วนช่วยให้ทีมเวียดนามคว้าแชมป์ได้
1 ธันวาคม 2565 เหงียน จ่อง ฮหว่างกล่าวอำลาทีมชาติเวียดนามหลังจากเล่นมา 13 ปี รวมแล้วเขาลงเล่น 74 นัด ยิงได้ 12 ประตู
เกียรติยศ.
ซงลาม เหงะอาน
บีคาเม็กซ์ บิ่ญเซือง
เวียดเทล เอฟซี
เวียดนาม
เวียดนาม อายุต่ำกว่า 23 ปี
รายบุคคล
วัดลู่ชาน

วัดลู่ชาน (#เปลี่ยนทาง "ลู่ชานซื่อ") เป็นวัดพุทธที่เขาเยฺว่ลู่ นครฉางชา มณฑลหูหนาน ประเทศจีน ประกอบด้วยทางเข้า หอมหาวีรชน ห้องจั้วฉาน (ซาเซ็ง) ห้องรับประทานอาหาร เป็นต้น
ประวัติ.
ราชวงศ์จิ้น.
เมื่อ ค.ศ. 268 ศักราชไท่ฉื่อ (泰始) ปีที่ 4 ในรัชสมัยของจักรพรรดิสุมาเอี๋ยน (司馬炎 "ซือหม่า เหยียน") หรือจิ้นอู่ตี้ (晉武帝) แห่งราชวงศ์จิ้นตะวันตก ภิกษุจู๋ ฝ่าฉง  ได้สร้างวัดฮุ่ยกวางหมิง ("ฮุ่ยกวางหมิงซื่อ") เป็นวัดแแห่งแรกในบริเวณที่เป็นมณฑลหูหนานในปัจจุบัน ภายหลังจู๋ ฝ่าฉงก็มีพระภิกษุผู้มีชื่อเสียงคือฝาเต่า  และฝาหมิ่น  ดำรงตำแหน่งเจ้าอาวาส
ราชวงศ์สุย.
เมื่อ ค.ศ. 589 ศักราชไคหฺวาง (開皇) ในรัชสมัยของจักรพรรดิสุยเหวินตี้ (隋文帝) ภิกษุจื้ออี่  มาที่วัดฮุ่ยกวางหมิงเพื่อเทศน์เรื่องสัทธรรมปุณฑรีกสูตรและสอนศาสนาพุทธ 
เมื่อ ค.ศ. 602 ภิกษุจื้ออี่ให้สร้างเจดีย์เพื่อบรรจุพระบรมสารีริกธาตุของพระพุทธเจ้า
ราชวงศ์ถัง.
ในช่วงต้นยุคราชวงศ์ถัง พระภิกษุได้เปลี่ยนชื่อวัดเป็น"วัดลู่ชาน" ("ลู่ชานซื่อ") ภิกษุหมัวเฮอ เหยี่ยนน่า  ศิษย์ของภิกษุเฉินฮุ่ย (神會) มายังวัดลู่ชานเพื่อเผยแผ่ศาสนาพุทธท้องถิ่น
เมื่อ ค.ศ. 845 หลังการข่มเหงศาสนาพุทธครั้งใหญ่ วัดลู่ชานถูกทำลาย
เมื่อ ค.ศ. 847 ศักราชต้าจง (大中) ปีที่ 1 ในรัชสมัยของจักรพรรดิถังเซฺวียนจง (唐宣宗) ธยานาจารย์จิ่งเฉิน ("จิ่งเฉินฉานชื่อ") บูรณะวัดขึ้นใหม่และตั้งชื่อวัดว่า "ลู่เยฺวี่ยน"  นักเขียนและนักกวีเดินทางมาที่วัดแห่งนี้เพื่อท่องบทกวีและวาดภาพ
ราชวงศ์ยฺเหวียน.
ในยุตราชวงศ์ยฺเหวียน วัดลู่ชานถูกทหารชางมองโกลทำลาย วัดถูกทิ้งร้างเป็นเวลา 150 ปี
ราชวงศ์หมิง.
ในรัชสมัยของจักรพรรดิเฉิงฮฺว่าตี้ (成化帝) เหล่าพระภิกษุและราชสำนักร่วมกับบูรณะวัดลู่ชานขึ้นใหม่
ในรัชสมัยของจักรพรรดิว่านลี่ตี้ (萬曆帝) ธยานาจารย์เมี่ยวกวาง ("เมี่ยวกวางฉานชื่อ") บูรณะพระวิหารหลัก พระวิหารพระโพธิสัตว์กวนอิม และหอไตรขึ้นใหม่ จักรพรรดิว่านลี่ตี้ทรงเปลี่ยนชื่อวัดเป็น "วัดว่านโช่ว" ("ว่านโช่วซื่อ")
ช่วงปลายยุคราชวงศ์หมิง ภิกษุหานชาน เต๋อชิง (憨山德清) มาที่วัดว่านโช่วเพื่อเผยแผ่ศาสนาพุทธท้องถิ่น
เมื่อ ค.ศ. 1643 ศักราชฉงเจิน (崇禎) ปีที่ 16 ในรัชสมัยจักรพรรดิฉงเจินตี้ (崇禎帝) วัดว่านโช่วถูกทหารชิงทำลาย
ราชวงศ์ชิง.
เมื่อ ค.ศ. 1658 ศักราชชุ่นจื้อ (順治) ปีที่ 15 ในรัชสมัยจักรพรรดิชุ่นจื้อตี้ (順治帝) เจ้าอาวาสจื้อถาน  และเหวินซิง  ร่วมกับราชสำนักในการบูรณะวัดว่านโช่วขึ้นใหม่ ภิกษุนักกวีจื้อถาน, เหวินซิง, หมีซง , เทียนฟ่าง  และลี่-ยฺหวิน  จำพรรษาในวัดนี้
สาธารณรัฐจีน.
ช่วงต้นยุคสาธารณรัฐจีน เหล่าพระภิกษุเปลี่ยนชื่อว่าเป็น"วัดกู่ลู่ชาน" ("กู่ลู่ชานซื่อ") ในช่วงสงครามจีน–ญี่ปุ่นครั้งที่สอง วัดกู่ลู่ชานถูกเครื่องบินญี่ปุ่นทิ้งระเบิดจนได้รับความเสียหาย
สาธารณรัฐประขาขนจีน.
เมื่อ ค.ศ. 1966 ในช่วงการปฏิวัติทางวัฒนธรรม มีพระภิกษุเพียง 7 รูปที่จำพรรษาในวัดลู่ชาน
เมื่อ ค.ศ. 1983 เทศบาลประชาชนนครฉางชาบูรณะวัดขึ้นใหม่ วัดได้รับการขึ้นทะเบียนเป็นวัดพุทธสำคัญของประเทศจีนในกลุ่มฮั่น
เมื่อ ค.ศ. 2013 วัดลู่ชานเปิดให้เข้าชมฟรีตั้งแต่วันที่ 10 พฤษภาคม
เดล วิลสัน

เดล เอ็ดเวิร์ด วิลสัน (31 ธันวาคม ค.ศ. 1942 – 6 มกราคม ค.ศ. 2025) เป็นนักพากย์ชาวแคนาดา เขาเป็นที่รู้จักจากการพากย์เป็นเซลล์ คามิ และแอนดรอยด์ 8 ใน"ดราก้อนบอล Z" ฉบับพากย์ของโอเชียนโปรดักชันส์ และได้รับเครดิตในการ์ตูนตะวันตกหลายเรื่อง เช่น ด้วยการให้เสียงตัวละครหลายตัว เช่น ผู้บรรยายในฉากเปิด กับ Capt. Grid-Iron, Mutt, Overkill, Skydive; Toa Lewa กับ Turaga Onewa ใน '; Edward Kelly in '; Ja-Kal ใน "Mummies Alive!" และ Paw Pooch ใน"คริปโต ยอดสุนัข" เขาเป็นผู้ประกาศในพิธีเปิดและพิธีปิดในของโอลิมปิกฤดูหนาว 2010 ที่แวนคูเวอร์ เขายังปรากฏในภาพยนตร์หลายเรื่อง เช่น "Who'll Save Our Children?" (1978) และ "Dead Wrong" (1983)
วิลสันเสียชีวิตจากภาวะแทรกซ้อนของมะเร็งต่อมลูกหมากและโรคพาร์กินสันในวันที่ 6 มกราคม ค.ศ. 2025 ด้วยอายุ 82 ปี
ฟรีดริช วิลเฮ็ล์ม เบราน์

ฟรีดริช วิลเฮ็ล์ม เบราน์ (18 กรกฎาคม ค.ศ. 1941 – 2 กุมภาพันธ์ ค.ศ. 2025) รู้จักกันในชื่อ ฟริตซ์ (Fritz) เป็นนักบาสเกตบอลชาวบราซิล เขาเข้าแข่งในการแข่งขันประเภทชายในโอลิมปิกฤดูร้อน 1964 เบราวน์เสียชีวิตที่ Rio Claro รัฐเซาเปาลูเมื่อวันที่ 2 กุมภาพันธ์ ค.ศ. 2025 ด้วยอายุ 83 ปี
สโมสรฟุตบอลซงลามเหงะอาน

สโมสรฟุตบอลซงลามเหงะอาน  หรือเรียกสั้นๆว่าซงลาม เหงะอาน เป็นสโมสรฟุตบอลอาชีพซึ่งเล่นอยู่ในวี.ลีก 1ในเมืองวิญ จังหวัดเหงะอาน เวียดนาม นี่คือสโมสรที่ชนะเลิศการแข่งขันวี.ลีก 1 เวียดนามคัพ เวียดนามซูเปอร์คัพ และเป็นหนึ่งในสโมสรที่ส่งนักเตะให้ทีมชาติฟุตบอลเวียดนามมากที่สุด
ในระดับในประเทศ มีแชมป์รายการสำคัญ 10 รายการในทีมชุดใหญ่และแชมป์อื่นๆมากมายในทีมเยาวชน ซงลาม เหงะอานเป็นหนึ่งในสโมสรฟุตบอลที่ประสบความสำเร็จมากที่สุดในเวียดนาม ในเวทีระหว่างประเทศ ทีมทำผลงานได้ดีในเอเอฟซีแชมเปี้ยนส์ลีกในปี 2544
 #เปลี่ยนทาง ชนะเลิศ: 1999–2000, 2000–01, 2011
 #เปลี่ยนทาง รองชนะเลิศ: 1997, 1998, 2001–02
 #เปลี่ยนทาง อันดับที่สาม: 1992, 1996, 2009
 #เปลี่ยนทาง ชนะเลิศ: 2001-02, 2010, 2017
 #เปลี่ยนทาง รองชนะเลิศ: 2011
 #เปลี่ยนทาง อันดับที่สาม: 1996, 1998, 2004, 2007, 2009, 2012, 2018
 #เปลี่ยนทาง ชนะเลิศ: 2000, 2001, 2002, 2011
 #เปลี่ยนทาง รองชนะเลิศ: 2010, 2017
ซุนอี้

ซุนอี้ มีชื่อในภาษาจีนกลางว่า ซุน จี้  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" (三國演義 "ซานกั๋วเหยี่ยนอี้") เป็นขุนพลของรัฐง่อก๊กในยุคสามก๊ก
ซุนอี้เป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
ซุนอี้ปรากฏเป็นตัวละครในนวนิยาย"สามก๊ก"ตอนที่ 120 ตามความในนวนิยาย"สามก๊ก" ซุนอี้เป็นขุนพลของรัฐง่อก๊ก มีตำแหน่งเป็นขุนพลซ้าย (左將軍 "จั่วเจียงจวิน")
เมื่อลกข้องขุนพลง่อก๊กถวายฎีกาถึงซุนโฮจักรพรรดิลำดับที่ 4 และลำดับสุดท้ายของง่อก๊กเพื่อทูลแนะนำว่ายังไม่ควรทำศึกกับราชวงศ์จิ้นในเวลานี้ ซุนโฮจึงทรงเข้าใจว่าลกข้องเป็นใจด้วยราชวงศ์จิ้นเพราะลกข้องมีการติดต่อกับเอียวเก๋าขุนพลราชวงศ์จิ้นบริเวณชายแดน จากนั้นซุนโฮจึงมีรับสั่งให้ปลดลกข้องจากอำนาจทางการทหารและลดขั้นลงมาเป็นนายกองพัน (司馬 "ซือหม่า") แล้วตั้งซุนอี้ขึ้นนำทัพแทนลกข้อง เหล่าขุนนางไม่กล้าทูลทัดทาน
ตัวละครซุนอี้ในนวนิยาย"สามก๊ก"คาดว่ามีต้นแบบมาจาก (หรือเป็นคนเดียวกันกับ) ซุนฮี (孫異 "ซุน อี้") ขุนพลง่อก๊กผู้เป็นบุตรชายของซุนเสียว (孫韶 "ซุน เฉา") และปรากฏบทบาทในนวนิยาย"สามก๊ก"ตอนที่ 119 ซึ่งระบุตำแหน่งของซุนฮีว่าเป็นขุนพลซ้าย (左將軍 "จั่วเจียงจวิน") เช่นเดียวกับซุนอี้ในตอนที่ 120
ข้อเท็จจริงทางประวัติศาสตร์.
"สามก๊กจี่" (三國志 "ซานกั๋วจื้อ") มีความที่บ่งชี้ว่าซุนโฮไม่โปรดลกข้อง แต่ตลอดช่วงชีวิตของลกข้องไม่ปรากฏความที่ระบุว่าลกข้องถูกปลดจากอำนาจทางการทหาร และไม่มีการระบุว่ามีการแต่งตั้งซุนฮี (ซึ่งคาดว่าเป็นบุคคลต้นแบบของซุนอี้) ให้ขึ้นมานำทัพแทนลกข้อง
เวลิซาร์ โปปอฟ

เวลิซาร์ เอมิลอฟ โปปอฟ (เกิดเมื่อวันที่ 7 กุมภาพันธ์ พ.ศ. 2519) เป็นอดีตผู้เล่นและผู้จัดการทีมมืออาชีพชาวบัลแกเรีย โปปอฟเล่นให้กับโลโคโมทีฟ พลอฟดิฟ, เฮบาร์ ปาซาร์ซิก และ สปาร์ตัก พลอฟดิฟ ปัจจุบันเขาเป็นหัวหน้าโค้ชของสโมสรวิเอตเตลในวี.ลีก 1
โปปอฟเคยเป็นผู้จัดการทีมมาแล้ว 11 ทีมใน 8 ประเทศ รวมทั้งทีมชาติ 2 ทีม รูปแบบการฝึกสอนของเขามุ่งเน้นไปที่ความเข้มข้นและเชิงรุกสูง
เครื่องระเหย

เครื่องระเหย  เป็นอุปกรณ์แลกเปลี่ยนความร้อนชนิดหนึ่งที่ช่วยในการระเหยโดยใช้การถ่ายเทความร้อนแบบนำและการพา ซึ่งให้พลังงานความร้อนที่จำเป็นสำหรับการเปลี่ยนสถานะจากของเหลวเป็นไอ ภายในเครื่องระเหย ของเหลวที่ไหลเวียนจะสัมผัสกับสภาพแวดล้อมที่มีความดันบรรยากาศหรือความดันลดลง ทำให้ของเหลวนั้นเดือดที่อุณหภูมิต่ำกว่าจุดเดือดปกติภายใต้ความดันบรรยากาศ
ส่วนประกอบหลักสี่อย่างของเครื่องระเหยคือ:ความร้อนถูกถ่ายเทไปยังของเหลวภายในผนังท่อผ่านการนำความร้อน ซึ่งให้พลังงานความร้อนที่จำเป็นสำหรับการระเหย กระแสการพาความร้อนภายในท่อยังช่วยเพิ่มประสิทธิภาพการถ่ายเทความร้อนอีกด้วย
มีการออกแบบเครื่องระเหยที่หลากหลายซึ่งเหมาะสมกับการใช้งานที่แตกต่างกัน รวมถึงแบบเปลือกและท่อ แบบแผ่น และแบบท่วม โดยทั่วไปใช้ในกระบวนการทางอุตสาหกรรม เช่น การกลั่นน้ำทะเล การผลิตพลังงาน และการปรับอากาศ เครื่องระเหยแบบแผ่นให้ความกะทัดรัด ขณะที่การออกแบบหลายขั้นตอนช่วยให้มีอัตราการระเหยสูงขึ้นโดยใช้ความร้อนน้อยลง ประสิทธิภาพโดยรวมของเครื่องระเหยขึ้นอยู่กับปัจจัยต่าง ๆ เช่น สัมประสิทธิ์การถ่ายเทความร้อน คุณสมบัติของวัสดุท่อ/แผ่น รูปแบบการไหล และคุณภาพไอที่ได้รับ
เทคนิคการควบคุมขั้นสูง เช่น การตรวจจับการเกิดคราบสกปรกแบบออนไลน์ ช่วยรักษาประสิทธิภาพเชิงความร้อนของเครื่องระเหยเมื่อเวลาผ่านไป นอกจากนี้ การสร้างแบบจำลองพลศาสตร์ของไหลเชิงคณนา (CFD) และความก้าวหน้าในเทคโนโลยีการเคลือบพื้นผิวยังคงช่วยเพิ่มขีดความสามารถในการถ่ายเทความร้อนและมวล ทำให้เกิดการสร้างไอที่มีประสิทธิภาพด้านพลังงานมากขึ้น เครื่องระเหยมีความสำคัญต่อหลายอุตสาหกรรมเนื่องจากความสามารถในการแยกเฟสผ่านกระบวนการเปลี่ยนสถานะที่ควบคุมได้
ผลการแข่งขันกรังด์ปรีซ์ของเซาเบอร์

ตารางด้านล่างนี้แสดงถึงผลการแข่งขันฟอร์มูลาวันกรังด์ปรีซ์ของเซาเบอร์มอเตอร์สปอร์ตในทุกรายการ ซึ่งรวมถึงการเข้าร่วมในภาพลักษณ์อื่น ได้แก่ บีเอ็มดับเบิลยูเซาเบอร์ และคิกเซาเบอร์ สำหรับฤดูกาล ถึง เซาเบอร์แข่งขันโดยใช้ชื่อของอัลฟาโรเมโอ
กลาฟเดีย (นักร้อง)

กลาฟเดีย ปาปาโดปูลู (เกิดวันที่ 18 สิงหาคม ค.ศ. 2002) หรือชื่อในวงการ กลาฟเดีย เป็นนักร้องชาวกรีก เธอเป็นตัวแทนของกรีซในการประกวดเพลงยูโรวิชันปี 2025 ด้วยเพลง "อัสเตโรมาตา"
ชีวิตช่วงต้น.
กลาฟเดียเกิดเมื่อวันที่ 18 สิงหาคม ค.ศ. 2002 ที่แอสโพรไพร์กอส เธอมีเชื้อสายพอนติก
อาชีพ.
กลาฟเดียโด่งดังขึ้นในปี 2017 ตอนอายุ 15 ปี เมื่อเธอเข้าร่วมออดิชั่นสำหรับกรีซก็อตทาเลนท์ ฤดูกาลที่ห้า โดยร้องเพลง "บิลลี จีน" ของไมเคิล แจ็กสัน ในปี 2018 เธอเข้าร่วมรายการเดอะวอยซ์ออฟกรีซ ฤดูกาลที่ห้าทางช่อง Skai TV ในระหว่างการออดิชั่น เธอได้ร้องเพลง "ร็อกแซนน์" ของวงเดอะโพลิซ ซึ่งได้รับการอนุมัติจากกรรมการทั้งสี่คน และได้เข้าร่วมทีมของเอเลนา ปาปาริซู เธอเดินหน้าเดินทางต่อจนถึงรอบสุดท้ายของโครงการ แต่ไม่ผ่านเข้ารอบสามคนสุดท้าย
ไม่นานหลังจากประสบการณ์ของเธอในรายการแสดงความสามารถกลาฟเดียก็ได้เซ็นสัญญาบันทึกเสียงกับค่ายเพลงอาร์เคดมิวสิกและแพนิกเรคอร์ดของกรีก ซึ่งเธอได้ปล่อยซิงเกิลแรกที่ประพันธ์โดยอาร์เคดออกมา รวม "Haramanta" ซึ่งได้รับการรับรองระดับดับเบิลแพลตินัมจาก IFPI Greece สำหรับยอดขาย 40,000 หน่วย และ "Vasanizomai" ในช่วงปลายปี 2022เธอได้สมัครเป็นตัวแทนของกรีซในการประกวดเพลงยูโรวิชันปี 2023 แม้ว่าจะถูกคัดเลือกให้เข้ารอบสุดท้าย แต่บรรษัทแพร่ภาพกระจายเสียงเฮลเลนิก (เอเรต) ได้ตัดสินใจเลือกวิกเตอร์ เวอร์นิคอสแทน ในปี 2024 เธอได้วางจำหน่ายอีพี "กลาฟเดีย"
เมื่อวันที่ 10 มกราคม 2025 เอเรตได้ประกาศการเข้าร่วมของกลาฟเดียใน "เอฟนิโกสเตลีโกส 2025" การประกวดเพลงระดับชาติซึ่งใช้คัดเลือกตัวแทนของกรีกในการประกวดเพลงยูโรวิชันปี 2025 ด้วยเพลง "อัสเตโรมาตา" การประกวดจัดขึ้นเมื่อวันที่ 30 มกราคมที่คริสต์มาสเธียเตอร์ในกาลาซี กลาฟเดียได้แสดงเป็นลำดับที่ห้าจากทั้งหมด 12 คน เธอได้รับชัยชนะในการประกวดนี้และได้สิทธิให้เป็นตัวแทนของกรีซในการประกวดเพลงยูโรวิชันในบาเซิล
ลูโช กอร์ซี

ลูโช กอร์ซี (เกิดวันที่ 15 ตุลาคม ค.ศ. 1993) เป็นนักร้องและนักแต่งเพลงชาวอิตาลี เขาเกิดและเติบโตในมาเรมมา แคว้นตอสคานา เขาเป็นที่รู้จักจากการผสมผสานแนวแกลมร็อก เนื้อเพลงเหนือจริง และแก่นเรื่องเทพนิยาย
กอร์ซีเริ่มแต่งเพลงตั้งแต่ยังเด็กและได้ย้ายไปอาศัยในมิลานหลังจากเรียนจบมัธยมศึกษาตอนปลายเพื่อประกอบอาชีพ โดยเขาออกอีพีชุดแรกในชื่อ "เวตูโลเนียดาการ์" และ "อัลตาเลนาบอย" ในปี 2017 กอร์ซีได้วางจำหน่ายอัลบั้ม "เบสตีอารีโอมูซีกาเล" ซึ่งเป็นอัลบั้มแนวความคิดที่อุทิศให้แก้สัตว์ในบ้านเกิดของเขาที่มาเรมมา และได้รับการยอมรับจากการเปิดเพลงให้กับศิลปินชื่อดังชาวอิตาลี เขาเซ็นสัญญากับชูการ์มิวสิกในปี 2019 โดยออกอัลบั้ม "โกซาฟาเรโมดากรันดี" (ค.ศ. 2020), "ลาเจนเตเกซอญญา" (ค.ศ. 2023) และ "โวเลโวเอสเซเรอุนดูโร" (ค.ศ. 2025) กอร์ซีเข้าร่วมเทศกาลดนตรีซานเรโม 2025 ด้วยเพลง "โวเลโวเอสเซเรอุนดูโร" แม้จะได้รับอันดับที่สอง แต่เขาได้เป็นตัวแทนของอิตาลีในการประกวดเพลงยูโรวิชันปี 2025 หลังจากที่ออลลีซึ่งชนะซานเรโมปฏิเสธโอกาสนี้
นอกจากอาชีพนักดนตรีแล้ว กอร์ซียังปรากฏตัวในแคมเปญแฟชันของกุชชีและมีส่วนร่วมในรายการโทรทัศน์ของอิตาลี เช่น "ลัสเซดีโอ" และซีรีส์ "วีตาดาการ์โล" โดยการ์โล เวโดเน เขาได้รับรางวัลมากมาย รวมถึงรางวัลศิลปินอิสระยอดเยี่ยมจากเอมเมเออีและรางวัลนักวิจารณ์ "มีอามาร์ตีนี"
อากาศยานรบพหุภารกิจ

อากาศยานรบพหุภารกิจ  หมายถึงอากาศยานรบซึ่งสามารถทำหน้าที่หลากหลายภารกิจในการรบ ภารกิจดังกล่าวได้แก่ การรบทางอากาศ, การสนับสนุนทางอากาศ, การทิ้งระเบิดทางอากาศ, การลาดตระเวน, การสงครามอิเล็กทรอนิกส์ และการข่มการป้องกันภัยทางอากาศของข้าศึก
คำว่า "พหุภารกิจ" เดิมทีถูกใช้เรียกอากาศยานที่ได้รับการออกแบบโดยกำหนดวัตถุประสงค์ว่าจะใช้โครงสร้างลำตัวเดียวกันในการปฏิบัติภารกิจหลากหลาย โดยปรับแต่งโครงสร้างพื้นฐานเดียวกันให้เหมาะสมกับภารกิจที่แตกต่างกัน จุดประสงค์หลักของการพัฒนาอากาศยานแบบพหุภารกิจคือการลดค่าใช้จ่ายโดยการใช้โครงสร้างลำตัวร่วมกัน
พหุภารกิจ vs ครองอากาศ.
แม้ว่าอากาศยานพหุภารกิจจะสามารถปฏิบัติภารกิจได้หลากหลาย เช่น การรบทางอากาศ และการโจมตีเป้าหมายภาคพื้น แต่ถ้าอากาศยานลำนั้นถูกออกแบบโดยเน้นความสามารถในการรบทางอากาศเป็นหลัก ก็มักจะถูกจัดเป็นเครื่องบินขับไล่ครองอากาศ (air superiority fighter) และถูกใช้งานในภารกิจนั้นเป็นหลัก แม้จะมีความสามารถในการโจมตีภาคพื้นดินด้วยก็ตาม
ตัวอย่างเช่น Eurofighter Typhoon และ Dassault Rafale ต่างก็ถูกจัดเป็นเครื่องบินขับไล่พหุภารกิจ แต่ Typhoon มักถูกมองว่าเป็นเครื่องบินครองอากาศ เพราะมีศักยภาพในการรบแบบด็อกไฟต์ที่เหนือกว่า และแม้มีขีดความสามารถในการโจมตีภาคพื้นอยู่บ้าง แต่ก็บรรทุกระเบิดได้น้อยกว่า Rafale ซึ่งเน้นภารกิจโจมตีภาคพื้นมากกว่า โดยแลกกับความสามารถด้านการรบทางอากาศที่น้อยลง
สลับภารกิจ.
เครื่องบินบางลำ เช่น Saab JAS 39 Gripen ถูกจัดว่าเป็น "สลับภารกิจ" (swing-role) เพื่อเน้นย้ำถึงความสามารถในการเปลี่ยนภารกิจได้อย่างรวดเร็ว ไม่ว่าจะเป็นในช่วงเวลาอันสั้น หรือแม้กระทั่งภายในการออกบินครั้งเดียวกัน ตามพจนานุกรมทางการทหาร "สวิงโรล" หมายถึง ความสามารถในการใช้อากาศยานพหุภารกิจเพื่อปฏิบัติภารกิจหลายอย่างในการออกบินครั้งเดียวกัน
BAE Systems บริษัทเอกชนทางทหาร ให้คำจำกัดความว่า "สวิงโรล" คืออากาศยานที่สามารถกระทำภารกิจทั้งการรบทางอากาศและการโจมตีภาคพื้นดินได้ภายในการออกบินครั้งเดียวกัน และสามารถสลับภารกิจได้ทันทีนั้น ถือเป็นความยืดหยุ่นที่แท้จริง ซึ่งช่วยลดต้นทุน เพิ่มประสิทธิภาพ และส่งเสริมความร่วมมือกับกองทัพมิตรสหาย 
นอกจากนี้ ความสามารถแบบสวิงโรลยังช่วยให้ต้นทุนการใช้งานอากาศยานถูกลงอย่างมีนัยยะอีกด้วย
อากาศยานรบพหุภารกิจ.
ตัวอย่างอากาศยานรบพหุภารกิจ
ฆวน มาริอา เฟร์นันเดซ อี โครห์น

ฆวน มาริอา เฟร์นันเดซ อี โครห์น (เกิด ป. 1948) เป็นนักบวชคาทอลิกดั้งเดิม นักข่าว และทนายความชาวสเปนที่ถูกตัดสินว่ามีความผิดฐานพยายามลอบสังหารสมเด็จพระสันตะปาปายอห์น ปอลที่ 2 ใน ค.ศ. 1982
ความพยายามลอบสังหารสมเด็จพระสันตะปาปายอห์น ปอลที่ 2.
เมื่อวันที่ 12 พฤษภาคม ค.ศ. 1982 เฟร์นันเดซ อี โครห์นเข้าโจมตีพระสันตะปาปายอห์น ปอลที่ 2 ด้วยดาบปลายปืนที่ฟาติมา ประเทศโปรตุเกส เนื่องในวโรกาสการแสวงบุญของพระสันตะปาปา เพื่อขอบพระคุณที่พระองค์ได้รับความช่วยเหลือไว้ในปีก่อนที่จัตุรัสนักบุญเปโตร ซึ่งมีการโจมตีโดยมือสังหาร เมห์เม็ด อาลี อาจา
เฟร์นันเดซ อี โครห์นในเสื้อคลุมของบาทหลวงลุกขึ้นจากฝูงชน เข้าหาพระสันตะปาปาทางข้างหลัง และประกาศว่า "โค่นพระสันตะปาปา ล้มเลิกการสังคายนาวาติกันครั้งที่ 2" (Down with the Pope, down with the Second Vatican Council) จากนั้นจึงแทงพระสันตะปาปายอห์น ปอลที่ 2 ด้วยดาบปลายปืนไรเฟิลเมาเซอร์ยาว ผู้ช่วยพระสันตปาปากล่าวว่าเขาทำร้ายพระองค์ เนื่องจากมีเลือดอยู่บนพื้นเมื่อพวกเขากลับไปยังวาติกัน
พระสันตะปาปายอห์น ปอลที่ 2 รอดจากการโจมตี และให้พระพรแก่มือสังหารผู้ล้มเหลว โดยเฟร์นันเดซ อี โครห์นถูกหน่วยรักษาความปลอดภัยเข้าจับกุมโดยไม่มีการต่อต้าน
การควบรวมกิจการระหว่างโคเรียนแอร์กับเอเชียนาแอร์ไลน์

การควบรวมกิจการระหว่างโคเรียนแอร์กับเอเชียนาแอร์ไลน์ เป็นนโยบายที่ประกาศโดยรัฐบาลเกาหลีใต้ในเดือนพฤศจิกายน ค.ศ. 2020 ซึ่งส่งผลให้โคเรียนแอร์ดูดกลืนเอเชียนาแอร์ไลน์และสร้างสายการบินแห่งใหม่ในเกาหลีใต้ การควบรวมกิจการเสร็จสมบูรณ์ในวันที่ 12 ธันวาคม ค.ศ. 2024 หลังจากได้รับการอนุมัติจากหน่วยงานการแข่งขันที่เป็นธรรมทั่วโลก
เมื่อวันที่ 11 มีนาคม ค.ศ. 2025 สายการบินโคเรียนแอร์ได้ประกาศว่าเอเชียนาแอร์ไลน์จะยุติการให้บริการในวันที่ 1 มกราคม ค.ศ. 2027 นอกจากนี้ โคเรียนแอร์ยังเปิดตัวโลโกและลวดลายใหม่เป็นครั้งแรกในรอบ 41 ปีที่ออกแบบโดย Lippincott เพื่อเป็นสัญลักษณ์ของการควบรวมกิจการระหว่างสองสายการบิน
เบื้องหลัง.
เมื่อวันที่ 16 พฤศจิกายน ค.ศ. 2020 กระทรวงที่ดิน โครงสร้างพื้นฐาน และการขนส่งของเกาหลีใต้ประกาศแผนการที่โคเรียนแอร์เสนอซื้อกิจการเอเชียนาแอร์ไลน์ แผนการควบรวมกิจการได้รับการอนุมัติจากคณะกรรมการของโคเรียนแอร์ในวันเดียวกัน
ธนาคารพัฒนาเกาหลี ซึ่งเป็นธนาคารของรัฐตกลงที่จะสนับสนุนเงินทุนจำนวน 800,000 ล้านวอน (655.73 ล้านดอลลาร์สหรัฐ) ให้กับฮันจินกรุปเพื่อช่วยเหลือด้านการเงินในการควบรวมกิจการระหว่างสายการบินทั้งสอง
โคเรียนแอร์เป็นผู้ร่วมก่อตั้งและเป็นสมาชิกของสกายทีม ในขณะที่เอเชียนาเป็นสมาชิกของสตาร์อัลไลแอนซ์ หากการควบรวมกิจการได้รับการอนุมัติและเสร็จสิ้น สายการบินที่ควบรวมกันก็จะกลายเป็นสมาชิกของสกายทีม
สารานุกรมยูเครนสมัยใหม่

สารานุกรมความรู้ทั่วไปภาษายูเครน
สารานุกรมยูเครนสมัยใหม่  เป็นสารานุกรมแห่งชาติของยูเครนที่รวบรวมเป็นชุดหลายเล่ม เป็นโครงการทางวิชาการของInstitute of Encyclopaedic Researchสถาบันวิจัยสารานุกรมในสังกัดสถาบันวิทยาศาสตร์แห่งชาติยูเครน ปัจจุบันงานอ้างอิงนี้มีให้บริการทั้งในรูปแบบพิมพ์เป็นเล่มและออนไลน์
สารานุกรมให้ภาพรวมของยูเครนสมัยใหม่โดยบรรยายถึงเหตุการณ์ สถาบัน องค์กร กิจกรรม แนวคิด และผู้คนตั้งแต่ต้นคริสต์ศตวรรษที่ 20 จนถึงปัจจุบัน ครอบคลุมทุกแง่มุมของชีวิตในยูเครน และสะท้อนมุมมองปัจจุบันเกี่ยวกับเหตุการณ์และบุคคลในประวัติศาสตร์
ฉบับพิมพ์.
มีการตีพิมพ์ฉบับพิมพ์ครั้งแรกแล้ว โดยมีแผนจะพิมพ์ทั้งหมด 30 เล่ม – ในปี ค.ศ. 2022 ได้มีการพิมพ์แล้ว 24 เล่ม และได้กลายเป็นสารานุกรมฉบับพิมพ์ที่มีเนื้อหาเกี่ยวกับยูเครนที่ครอบคลุมมากที่สุดจนถึงปัจจุบัน
ฉบับตีพิมพ์ได้รับการบรรณาธิการร่วมโดยอีวัน ซูบา , อาร์กาดีย์ ฌูกอว์สกึย , ออแลห์ รอมานิว , มือกอลา แฌแลซญัก  โดยมีนักวิทยาศาสตร์ชื่อดังของยูเครนกว่า 20 คนรวมถึงบอรึส ปาตอน  คอยให้คำแนะนำ สารานุกรมได้รับการเขียนโดยผู้เชี่ยวชาญที่มีส่วนร่วมกว่า 1,000 คน และรวบรวมโดยทีมงานบรรณาธิการ (ผู้เชี่ยวชาญ 10 คน)
สารานุกรมได้รับการจัดอันดับนำของ 'หนังสือแห่งปี' ของยูเครนหลายครั้ง และได้รับประกาศนียบัตรมากมาย โดยเฉพาะอย่างยิ่งในปี ค.ศ. 2003 สารานุกรมนี้ได้รับรางวัล "บุคคลแห่งปี 2002" จากโครงการระดับชาติของยูเครนในประเภท "โครงการวัฒนธรรมแห่งปี"
ก่อนหน้านี้ มีการวางแผนไว้ว่าสารานุกรมยูเครนสมัยใหม่จะทำหน้าที่เป็นฐานสำหรับสารานุกรมสากลยูเครนหลายเล่ม ซึ่งเป็นโครงการร่วมกันของสถาบันวิทยาศาสตร์แห่งชาติยูเครนกับสมาคมวิทยาศาสตร์แชวแชนกอ
ฉบับออนไลน์.
สารานุกรมเปิดตัวฉบับออนไลน์สู่สาธารณชนในเดือนตุลาคม ค.ศ. 2014 และยังคงอยู่ในระหว่างดำเนินการปรับปรุง (รายชื่อบทความไม่สมบูรณ์) เนื้อหาทั้งหมดในสารานุกรมออนไลน์สามารถเข้าถึงได้ฟรี ปัจจุบันเป็นหนึ่งในเว็บไซต์ยอดนิยมของยูเครน โดยมีผู้เยี่ยมชมที่ไม่ซ้ำกันประมาณ 235,000 คนต่อเดือน และมากกว่า 2.8 ล้านคนต่อปี) บทความบนเว็บไซต์ของสารานุกรมมีการติดป้ายระบุหัวข้อ รูปแบบออนไลน์ของโครงการนี้เหมาะสำหรับการพัฒนาเนื้อหาที่ทันสมัยและมีความเกี่ยวข้องกับผู้ใช้ทุกคน ผู้เยี่ยมชมเว็บไซต์มีมาจากทุกทวีปแต่ส่วนใหญ่มาจากยูเครน
ปาร์ก (นักดนตรี)

ปาร์เกฟ วาร์ดานยาน (เกิดวันที่ 7 มิถุนายน ค.ศ. 1996) หรือชื่อในวงการ ปาร์ก  เป็นนักร้องและนักแต่งเพลงชาวอาร์มีเนีย ปาร์กวางจำหน่ายซิงเกิลแรกของเขา "Ginin u grely" ในปี 2021 เขาเป็นตัวแทนของอาร์มีเนียในการประกวดเพลงยูโรวิชันปี 2025 ด้วยเพลง "เซอร์ไวเวอร์"
ประวัติ.
ปาร์กเกิดเมื่อปี 1996 1996 ที่ไฮราวังค์ จังหวัดแกฆาร์คูนิค ประเทศอาร์ทีเนีย. เมื่อเขายังเด็ก ปาร์กและครอบครัวของเขาย้ายไปอาศัยในวอลโกกราด ประเทศรัสเซีย โดยเขาเข้าเรียนที่สถาบันการละครและภาพยนตร์แห่งรัฐวอลโกกราด และสำเร็จการศึกษาด้วยปริญญาด้านศิลปะการละครและการแสดง ซึ่งเขายังเป็นผู้ร่วมก่อตั้งวงดนตรีชื่อว่า " เดอะเอดจ์ครอนิคัล" อีกด้วย ระหว่างปี 2017 ถึง 2019 วงนี้ได้ทัวร์ไปตามสถานที่ต่าง ๆ ในพื้นที่อาร์เมเนีย รัสเซีย จอร์เจีย และยูเครน
ปาร์กย้ายกลับไปอาร์เมเนียในปี 2022 ในเดือนมิถุนายนของปีนั้น ปาร์กได้เปิดการแสดงให้กับแซซในงานเทศกาล HAYA ในเยเรวาน นับตั้งแต่นั้นมา เขาก็ได้คัฟเวอร์เพลงของศิลปินอย่างโรซา ลินน์ และร่วมงานกับบรูเน็ต
เขาได้รับการเสนอชื่อเข้าชิงรางวัล Armenian Music Video Award 2024 จากเพลง "Araj" ซิงเกิลล่าสุดของเขา "Kanchum em" ได้รับคำชื่นชมจากนักวิจารณ์มากมาย 
ปาร์กเข้าร่วมการประกวดเดปีเอวราเตซิล 2025 ด้วยเพลง "เซอร์ไวเวอร์"
 โดยได้รับคะแนนสูงสุดเป็นอันดับสองจากคณะกรรมการระดับชาติและนานาชาติ และชนะเลิศในการโหวตทางโทรทัศน์ ท้ายที่สุดคว้าชัยชนะในการประกวดและได้รับสิทธิ์เป็นตัวแทนของอาร์มีเนียในการประกวดเพลงยูโรวิชันปี 2025 ที่เมืองบาเซิล
ชีวิตส่วนตัว.
ณ ค.ศ. 2024 ปาร์กได้แต่งงานกับนานา วาร์ดานยาน
บัลเดมาร์ การ์รัสโก

บัลเดมาร์ การ์รัสโก มุญโญซ (24 กันยายน ค.ศ. 1931 – 8 กุมภาพันธ์ ค.ศ. 2025) เป็นนักการเมืองชาวชิลี โดยเป็นสมาชิกพรรค Christian Democratic ที่ดำรงตำแหน่งในสภาผู้แทนราษฎรใน ค.ศ. 1969 ถึง 1973 และอีกครั้งใน ค.ศ. 1990 ถึง 1994
การ์รัสโกเสียชีวิตในวันที่ 8 กุมภาพันธ์ ค.ศ. 2025 ด้วยอายุ 93 ปี
น้ำหนักตัวเปล่า

น้ำหนักตัวเปล่า  หมายถึงน้ำหนักของยานพาหนะ ซึ่งรวมถึงสิ่งจำเป็นตามมาตรฐานของยานพาหนะ (อุปกรณ์มาตรฐาน, น้ำมันหล่อลื่น, น้ำมันไฮดรอลิก ฯลฯ) แต่ไม่รวมน้ำหนักสิ่งบรรทุก (สิ่งของ, ผู้โดยสาร, น้ำมันเชื้อเพลิง ฯลฯ) กล่าวคือเป็นน้ำหนักของยานพาหนะซึ่งอยู่ในสภาพพร้อมใช้งาน หักด้วยน้ำหนักสิ่งบรรทุก
น้ำหนักตัวเปล่าพร้อมปฏิบัติการ (operating empty weight) หรือย่อเป็น OEW หมายถึงน้ำหนักตัวเปล่า บวกกับน้ำหนักของลูกเรือและสัมภาระของลูกเรือ
น้ำหนักสูงสุดในการขึ้นบิน

น้ำหนักสูงสุดในการขึ้นบิน (maximum takeoff weight ย่อเป็น MTOW) หรือ มวลสูงสุดในการขึ้นบิน (maximum takeoff mass ย่อเป็น MTOM) หมายถึงน้ำหนักสูงสุดที่อากาศยานจะมีได้เพื่อทำการขึ้นบินอย่างปลอดภัย ซึ่งจะระบุเป็นหน่วยกิโลกรัมหรือปอนด์ ค่านี้รวมถึงน้ำหนักตัวเปล่า และน้ำหนักสิ่งบรรทุกได้แก่ เชื้อเพลิง, นักบิน, ผู้โดยสาร, สัมภาระ และทุกอย่างที่บรรทุกอยู่บนอากาศยานลำนั้น
MTOW เป็นค่าที่สำคัญอย่างยิ่งในทางอากาศยาน เพราะเป็นพิกัดที่กำหนดขึ้นจากการออกแบบโครงสร้างอากาศยาน ระบบช่วงล้อ เครื่องยนต์ และสมรรถนะของปีก หากอากาศยานมีน้ำหนักรวมเกินค่า MTOW อาจเกิดปัญหาในการขึ้นบิน เช่น ต้องใช้ทางวิ่งยาวขึ้น หรืออาจบินไม่ขึ้น ด้วยเหตุนี้ นักบินและวิศวกรการบินจึงต้องคำนวณน้ำหนักรวมของอากาศยานก่อนขึ้นบินทุกครั้ง เพื่อตรวจให้แน่ใจว่าน้ำหนักรวมมีค่าไม่เกินพิกัด MTOW ในกรณีที่พบว่าน้ำหนักรวมมีค่าเกินพิกัด จะต้องลดปริมาณเชื้อเพลิงหรือสิ่งของที่บรรทุก 
MTOW ของอากาศยานถือเป็นค่าคงที่ และจะไม่เปลี่ยนแปลงตามระดับความสูง อุณหภูมิของอากาศ หรือความยาวของทางวิ่งที่ใช้สำหรับการขึ้นหรือลงจอด นอกจากนี้ MTOW ยังใช้เป็นเกณฑ์กำกับในการขออนุญาตขึ้นบินในแต่ละท่าอากาศยานอีกด้วย
ฝั่ม ถั่ญ เลือง

ฝั่ม ถั่ญ เลือง (เกิด 10 กันยายน พ.ศ. 2531) เป็นผู้จัดการฟุตบอลชาวเวียดนามและอดีตผู้เล่น ที่เป็นผู้ช่วยโค้ชของสโมสรวี.ลีก 1 คองอัน ฮานอย
ฝั่ม ถั่ญ เลืองเล่นเป็นปีกซ้าย หลังจากผ่านการฝึกอบรมเยาวชนของของฮานอย เอซีบีและใช้เวลาเจ็ดฤดูกาลกับทีมชุดใหญ่ เขาก็ย้ายไปฮานอย ทีแอนด์ทีในเดือนธันวาคม 2555 นับแต่นั้นมา เขาก็กลายมาเป็นกำลังหลักของฮานอย เอฟซีและได้รับเกียรติยศสำคัญๆ 12 ครั้ง รวมทั้งชนะเลิศวี.ลีก 1 5 ครั้ง เวียดนามคัพ 3 ครั้ง และเวียดนามซูเปอร์คัพ 4 ครั้ง ในระดับนานาชาติ ฝั่ม ถั่ญ เลืองลงเล่นให้เวียดนาม 78 นัด และเป็นส่วนหนึ่งของทีมชุดคว้าแชมป์เอเอฟเอฟ ซูซูกิ คัพ 2008 เขาเกษียณอายุในปี 2566 เมื่ออายุ 35 ปี
ฝั่ม ถั่ญ เลืองเริ่มอาชีพผู้จัดการในปี 2566 เมื่อเขาได้รับแต่งตั้งจากฮหว่าบิ่ญ เอฟซี ในเดือนมีนาคม พ.ศ. 2567 เขาออกจากฮหว่าบิ่ญไปเป็นผู้ช่วยผู้จัดการให้กับเกียรติศักดิ์ เสนาเมืองที่คองอัน ฮานอย
เกียรติประวัติ.
ฮานอย เอซีบี
ฮานอย ทีแอนด์ที/ฮานอย เอฟซี
เวียดนาม รุ่นอายุไม่เกิน 23 ปี
เวียดนาม
รายบุคคล
น้ำหนักสูงสุดในการลงจอด

น้ำหนักสูงสุดในการลงจอด (maximum landing weight ย่อเป็น MLW) หรือ มวลสูงสุดในการลงจอด หมายถึงน้ำหนักสูงสุดที่อากาศยานจะมีได้เพื่อทำการลงจอดอย่างปลอดภัย ซึ่งจะระบุเป็นหน่วยกิโลกรัมหรือปอนด์ ค่านี้รวมถึงน้ำหนักตัวเปล่า และน้ำหนักสิ่งบรรทุกได้แก่ เชื้อเพลิงที่เหลืออยู่, นักบิน, ผู้โดยสาร, สัมภาระ และทุกอย่างที่บรรทุกอยู่บนอากาศยานลำนั้น
การลงจอดในขณะที่น้ำหนักรวมของอากาศยานมีค่าเกินกว่า MLW อาจก่อให้เกิดความเสียหายต่อโครงสร้างและเพิ่มความเสี่ยงต่ออุบัติเหตุ ด้วยเหตุนี้ ในกรณีที่มีความจำเป็นต้องลงจอดก่อนน้ำหนักรวมจะลดลงจนต่ำกว่า MLW นักบินอาจต้องทำการปล่อยทิ้งเชื้อเพลิง (fuel jettison) เพื่อลดน้ำหนักรวมของอากาศยาน อย่างไรก็ตาม อากาศยานบางลำก็ไม่มีระบบปล่อยทิ้งเชื้อเพลิง ในกรณีที่มีความจำเป็นต้องลงจอดก่อนถึงที่หมาย จะต้องบินวนจนกว่าน้ำหนักรวมจะลดต่ำกว่า MLW เช่นที่เกิดกับแอร์แคนาดาเที่ยวบินที่ 837 ในปี 2020